
Nr. 21719/21.11.2023
RAPORT 
la proiectul de hotărâre pentru aprobarea participării în cadrul „Programului privind creşterea eficienţei energetice şi gestionarea inteligentă a energiei în clădirile publice”, a indicatorilor tehnico-economici actualizați și a devizului general actualizat aferente proiectului “Eficientizarea energetică a clădirii Școala gimnazială Mihai Viteazul, oraș Boldești-Scăeni”

Analizând Proiectul de Hotărâre prin care se propune aprobarea participării în cadrul „Programului privind creşterea eficienţei energetice şi gestionarea inteligentă a energiei în clădirile publice”, a indicatorilor tehnico-economici actualizați și a devizului general actualizat aferente proiectului “Eficientizarea energetică a clădirii Școala gimnazială Mihai Viteazul, oraș Boldești-Scăeni”, am constatat următoarele:

În conformitate cu ORDINUL nr. 2.641/11.10.2023 privind modificarea Ordinului ministrului mediului, apelor și pădurilor nr. 2.057/2020 pentru aprobarea Ghidului de finanțare din anul 2021 a Programului privind creșterea eficienței energetice și gestionarea inteligentă a energiei în clădirile publice, în cadrul unei sesiuni de finanțare, suma maximă care poate fi acordată unui solicitant, prin una sau mai multe cereri de finanțare, este:

„c) 16.000.000 lei pentru orașe și pentru solicitanții prevăzuți la art. 8 alin. (1) lit. d) și e);”

UAT Oraș Boldești-Scăeni a depus cererea de finanțare EECP01202133100197/29.09.2021 pentru proiectul “Eficientizarea energetică a clădirii Școala gimnazială Mihai Viteazul, oraș Boldești-Scăeni” însă cererea nu a fost aprobată.

Întrucât AFM va lansa o nouă sesiune de înscriere în cadrul Programului privind creșterea eficienței energetice și gestionarea inteligentă a energiei în clădirile publice, în perioada 11 decembrie 2023, ora: 10:00 – 31 decembrie 2023, ora: 23:59 sau până la epuizarea bugetului, pentru a depune o nouă cerere în cadrul acestui Program, este necesară aprobarea participării în cadrul „Programului privind creşterea eficienţei energetice şi gestionarea inteligentă a energiei în clădirile publice”, a indicatorilor tehnico-economici actualizați și a devizului general actualizat aferente proiectului “Eficientizarea energetică a clădirii Școala gimnazială Mihai Viteazul, oraș Boldești-Scăeni”.

În conformitate cu prevederile Ghidului de finanțare (aprobat în octombrie 2023) a „Programului privind creșterea eficienței energetice și gestionarea inteligentă a energiei în clădirile publice”, publicat în MONITORUL OFICIAL AL ROMÂNIEI, PARTEA I, Nr. 949/20.X.2023, Art. 12: „Conținutul dosarului de finanțare”, „dosarul de finanțare trebuie să cuprindă următoarele documente:

h)
hotărârea consiliului local/Consiliului General al Municipiului București/consiliului județean/organului de decizie al solicitantului privind participarea la Program, care va conține, după caz:

1.
acordul privind asigurarea și susținerea contribuției financiare aferente cheltuielilor eligibile ale obiectivului/ obiectivelor;

2.
acordul privind susținerea cheltuielilor neeligibile ale obiectivului/obiectivelor;

3.
aprobarea documentației tehnico-economice și a indicatorilor tehnico-economici;

În contextul celor de mai sus, valorile proiectului sunt următoarele:

Valoarea totală a proiectului este: 

6.033.125,41  lei, TVA inclus, din care C+M = 4.397.255,43 lei cu TVA.
· Valoarea eligibilă a proiectului este 5.950.686,50 lei, TVA inclus
· Valoarea contributiei financiare proprii aferente cheltuielilor neeligibile este: 82.438,91 lei, TVA inclus.
· Valoarea totală a contribuției orașului este: 82.438,91 lei, TVA inclus.


Conform Documentației de Avizare a Lucrărilor de Intervenție, principalii indicatori ai proiectului sunt:

•
Indicatori tehnici:
Prin implementarea proiectului vor fi realizate urmatoarele lucrari: Anvelopare totala, schimbare acoperis (tigla din tabla) si eventuale reparatii elemente structural “ascunse”, schimbare tamplarie, schimbare corpuri iluminat si circuite de alimentare, montaj instalatii de incalzire prin ventiloconvectoare, montaj instalatii de preparare apa calda menajera, montaj instalatii de climatizare prin unitati tip split, realizare punct termic si montaj instalatii de ventilare.

Varianta 1 – conține suplimentar pompe de caldură și cele aferente acestora;

Astfel, analizând avantajele și dezavantajele variantelor de mai sus, recomandarea proiectantului privind soluția optimă atât din punct de vedere tehnic cât și financiar și economic pentru realizarea acestui proiect, este Varianta 1.

· Indicatori economici: 

· Valoarea totală a proiectului este: 

6.033.125,41  lei, TVA inclus, din care C+M = 4.397.255,43  lei cu TVA.

-
Prin implementarea acestui proiect, în Varianta 1, se estimează o reducere procentuală a consumului total de energie finală de 79,00%, precum şi o reducere de 78,00% a cantităţii emisiilor de CO2.
Faţă de cele menţionate mai sus, consider că adoptarea unei Hotărâri a Consiliului Local pentru aprobarea participării în cadrul „Programului privind creşterea eficienţei energetice şi gestionarea inteligentă a energiei în clădirile publice”, a indicatorilor tehnico-economici actualizați și a devizului general actualizat aferente proiectului “Eficientizarea energetică a clădirii Școala gimnazială Mihai Viteazul, oraș Boldești-Scăeni” este necesară şi oportună.
Șef Birou Urbanism,
Constantinescu Silvia

